b'\n_START_ARTICLE_\nHatteland Display\n_START_SECTION_\nHistorie\n_START_PARAGRAPH_\nHatteland Displays historie g\xc3\xa5r tilbake til 1989, med etableringen av Jakob Hatteland Instrument innen Hatteland-gruppen. Selskapet jobbet tidlig sammen med store systemintegratorer som for eksempel Kongsberg Maritime med utvikling av robuste monitorer for bruk i belastende milj\xc3\xb8. Selskapet har hatt typegodkjente produkter siden 1995, da det f\xc3\xb8rste produktet passerte EN60945-testen. I 1998 introduserte selskapet for f\xc3\xb8rste gang \xc2\xabnattsyn\xc2\xbb med lysdimmer p\xc3\xa5 sine monitorer. I \xc3\xa5r 2000 ble selskapsnavnet endret til Jakob Hatteland Display._NEWLINE_I 2001 var selskapet det f\xc3\xb8rste til \xc3\xa5 tilby IMO ARPA-tilpasset display i 23,1" st\xc3\xb8rrelse. I 2002 \xc3\xa5pnet selskapet salgskontor i Tyskland. Litt etter litt hadde selskapet begynt \xc3\xa5 produsere datamaskiner og i 2005 ble datamaskinproduksjonen offisielt etablert. Samme \xc3\xa5r hadde selskapet \xc3\xa5pning av nytt produksjonsanlegg i Nedre Vats. I 2004 ble det \xc3\xa5pnet salgskontor i USA. I 2005 kom displayserien til yacht og fritidsb\xc3\xa5tmarkedet, Series 2. I 2006 ble salgskontor i Frankrike \xc3\xa5pnet, samt \xc3\xa5pning av produksjonanlegg nr 2 i Nedre Vats for Optical Bonding. I 2007 ble selskapsnavnet endret til Hatteland Display. Selskapet ble samme \xc3\xa5r solgt ut av Hatteland gruppen og kj\xc3\xb8pt av Herkules Capital. I 2009 lanserte selskapet verdens f\xc3\xb8rste 23" display med LED Backlight.'